Diari Oficial de la Generalitat Valenciana


Sumari del DOGV 7450, del 26-01-2015 (2015/489)

RESOLUCIÓ de 15 de gener de 2014, del director general de l'Institut Valencià de la Joventut. Generalitat Jove, per la qual s'ordena la publicació de les variacions en la composició del consell rector de L'IVAJ. GVA JOVE.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7450

Data del DOGV
:   26-01-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/489


Data del document
:   15-01-2014

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut Generalitat Jove

RESOLUCIÓ de 15 de gener de 2014, del director general de l'Institut Valencià de la Joventut. Generalitat Jove, per la qual s'ordena la publicació de les variacions en la composició del consell rector de L'IVAJ. GVA JOVE. [2015/489]  
La Llei 18/2010, de 30 de desembre, de la Generalitat, de Joventut de la Comunitat Valenciana, regula, en l'article 9, les competències i la composició del Consell Rector de l'Institut Valencià de la Joventut. Generalitat Jove (IVAJ.GVA JOVE).  
L'article sisé del Reglament de Funcionament del Consell Rector, aprovat en la sessió de 15 de maig de 2003, estableix que la seua composició i les variacions possibles es publicaran en el Diari Oficial de la Comunitat Valenciana mitjançant una resolució de l'IVAJ. GVA JOVE.  
  
Per la Resolució de 15 de setembre de 2013, del director general de Joventut i de l'IVAJ. GVA JOVE, es va ordenar la publicació de la composició del Consell Rector (DOCV 7118 de 25.09.2013).  
Per la Resolució de 29 d'agost de 2014, del director general de Joventut i de l'IVAJ. GVA JOVE, es va ordenar la publicació de les variacions en la composició del Consell Rector (DOCV 7356, 09.09.2014).  
  
Mitjançant el Decret 195/2013, del Consell, el vocal representant de la Conselleria d'Economia, Indústria, Turisme i Ocupació, Rafael Miró Pascual, va cessar com a director general de Treball, Cooperativisme i Economia Social, per la qual cosa el conseller d'Economia, Indústria, Turisme i Ocupació, per escrit de 24 de novembre de 2014, va proposar com a nou vocal del Consell Rector de l'IVAJ. GVA. JOVE, en representació de l'esmentada Conselleria, Miguel Ángel Moliné Oses, director general de Planificació i Servicis del Servef.  
Per Resolució de 12 de desembre de 2014, la consellera de Benestar Social va nomenar, el representant de la Conselleria d'Economia, Indústria Turisme i Ocupació, membre integrant del Consell Rector de l'IVAJ. GVA JOVE.  
En virtut del que s'ha exposat, resolc:   
Ordenar la publicació, en el Diari Oficial de la Comunitat Valenciana, d'esta variació en la composició del Consell Rector de l'IVAJ. GVA JOVE, incloent el senyor Miguel Ángel Moliné Oses, director general de Planificació i Servicis del SERVEF, com a vocal, en representació de la Conselleria d'Economia, Indústria, Turisme i Ocupació.  
  
València, 15 de gener de 2015.- El director general de l'IVAJ. GVA JOVE: Marcos Sanchis Fernández.